POLKU+-+Ammatillisen+koulutuksen+läpäisyn+tehostaminen

=Polku - Ammatillisen koulutuksen läpäisyn tehostaminen=

Hankkeen nimi: POLKU - Ammatillisen koulutuksen läpäisyn tehostaminen Toteuttajataho: Helsingin kaupungin opetusvirasto, Stadin ammattiopisto, Invalidisäätiö: Keskuspuiston ammattiopisto Diakonissalaitoksen säätiö: Helsingin Diakoniaopisto Yhteyshenkilö (nimi, sähköposti ja puh.nro): Kirsi Kujanpää (etunimi.sukunimi(at)hel.fi) puh. 09-310 86097 Hankkeen www-osoite: http://polku.wikispaces.com @http://www.hel.fi/hki/Opev/fi/Etusivu
 * HANKEKUVAUS **

=Polku-hankkeen julkaisu Polkuja valmistumiseen:= ==



1. Hankkeen päätavoitteena on tehostaa opintojen läpäisyä Stadin ammattiopiston kaikilla toimialoilla, Diakonissalaitoksen säätiön (Helsingin Diakoniaopisto) ja Invalidisäätiön (Keskuspuiston ammattiopisto) oppilaitoksissa valtakunnallisten tavoitteiden mukaisiksi neljän vuoden aikana. Lisäksi tavoitteena on vähentää opintojen keskeyttämistä.

2. Hankkeen tavoitteena on kehittää pedagogiikkaa ja pedagogisia ratkaisuja, jotka edistävät ja tukevat opiskelijoiden opintojen läpäisyä tavoiteajassa. Tavoitteena on kehittää opetusta sekä erilaisia joustavia opintojen toteuttamistapoja ja vaihtoehtoisia väyliä opintojen suorittamiseen yhteistyössä suuren koulutuksenjärjestäjän ja erikoistuneiden koulutuksenjärjestäjien kanssa. Ammattitaitoa täydentävien tutkinnonosien opetusta on tarkoitus kehittää osana työvaltaista ja moduulimaista opiskelua, jossa kolmen vuoden opetus rakentuu tutkinnon osien laajuuksien mukaan.

3. Hankkeen tavoitteena on kehittää työvaltaisia toimintatapoja opetuksessa. Työelämässä tapahtuvan opiskelun kautta mahdollistetaan opiskelijoiden yksilölliset opintopolut. Tavoitteena on kehittää yhteistyössä hankekumppaneiden kanssa opitun tunnistamiseen ja tunnustamiseen liittyvää toimintaa siten, että opintoajat lyhenevät.

4. Hankkeen tavoitteena on uudistaa Helsingissä sijaitsevien koulutuksenjärjestäjien rakenteita niin, että opiskelija voi joustavasti valita tutkintoonsa osia muista tutkinnoista, joko oman koulutuksenjärjestäjän oppilaitoksista tai muiden hankkeessa mukana olevien koulutuksenjärjestäjien oppilaitoksista. Toiminnan lähtökohtana on se, että opiskelija suorittaisi aloittamansa tutkinnon loppuun. Tavoitteena on tuottaa erilaisia rakenteellisia kokeiluja ja selvittää niiden vaikutusta opintojen läpäisyyn. Tällaisia toimintatapoja ovat jaksottomuus ja siihen liittyvä moduulimalli. Tavoitteena on päästä työ- ja toimintakokonaisuuksista muodostuvaan opetukseen. Tavoitteena on kehittää rakenteita joustavien opintopolkujen luomiseen hyvin opinnoissa edistyvien opiskelijoiden opintojen nopeuttamiseen sekä opiskelijoiden työssäkäynnin ja opintojen yhteensovittamiseen sekä lisäksi erityistä tukea tarvitsevien opiskelijoiden opintojen suorittamiseen.

Lyhyt kuvaus läpäisyhankkeen keskeisistä sisällöistä: Hankkeessa kehitetään työvaltaisia ja yksilöllisiä opintopolkuja sekä kehitetään opitun tunnustamisen ja tunnistamisen menetelmiä. Tarkoituksena on löytää sellaisia joustavia toimintatapoja, jotka tukevat tai nopeuttavat opiskelijan opintojen läpäisyä. Opiskelijoilla on mahdollisuus edetä omaan tahtiinsa sopivia ammattitaitovaatimusten perusteella tehtyjä moduuleita suorittamalla.